**Upute za sprečavanje i suzbijanje epidemije bolesti Covid-19 u**

**šk.g. 2021./22.**

**Upute za roditelje**

Poštovani roditelji,

pred nama je 3. godina od početka bolesti Covid -19. Sukladno tome, HZJZ donio je niz uputa koje će omogućiti neometani rad u novoj školskoj godini. Ovim putem vas želimo obavijestiti o dijelu uputa koji se odnosi na dolazak i boravak roditelja u školi, te na upute koje se tiču učenika i njihovog boravka u školi.

Dijete **ne** šaljete u školu i **ne** dolazite s njim u pratnji:

* ukoliko netko od vas ima neke od ovih simptoma: povišena tjelesna temperatura (viša od 37,2), kašalj, teškoće u disanju, poremećaj osjeta njuha i okusa, grlobolja, proljev i povraćanje. Molimo vas da temperaturu mjerite kod kuće.
* ako je vama ili djetetu izrečena mjera samoizolacije.
* ako netko od vas ima simptome zarazne bolesti ili saznanja da ste zaraženi koronavirusom. Ukoliko saznate da bolujete od koronavirusa , molim vas da o tome obavijestite učiteljicu.

Roditelji u školu dolaze samo najavljeno, prema pozivu ili dogovoru s učiteljima i stručnim suradnicima (individualni razgovori ili roditeljski sastanci), zapisuju se u knjigu evidencije i dezinficiraju ruke i nose masku.

Također, jedan od roditelja ili odrasla osoba može dopratiti dijete u školu, ali ga ostavlja na ulazu u školu, osim ako se radi o učeniku 1. razreda ili učeniku sa teškoćama u razvoju.

**Učenici od 1.r.-4.r. ne moraju nositi maske u školi.**

Glavni ulaz: 1.r. i 2.r.

Bočni ulaz: 3.r. i 4.r.

Svima sretno u novoj školskoj godini!

Ravnateljica,

Katarina Marjanović